ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’ αρ. 272/2023 απόφασης του Περιφερειακού Συμβουλίου της Περιφέρειας Δυτι-
κής Μακεδονίας (29η/08-11-2023 Συνεδρίαση,
11ο θέμα) αναφορικά με τη λήψη προσωρινών
μέτρων ρύθμισης οδικής κυκλοφορίας οχημάτων
κατά τη διάρκεια εκτέλεσης εργασιών του έργου
«Ισόπεδοι κυκλικοί κόμβοι Κ2 και Κ3 της οδού Δυτικής Εορδαίας» στην Π.Ε. Κοζάνης, σύμφωνα με
το άρθρο 52 παρ. 1 του ΚΟΚ.
Κατάταξη προσωπικού στον Δήμο Βύρωνα Αττικής, σύμφωνα με τις διατάξεις του άρθρου 27 του
ν. 5056/2023.
ΑΠΟΦΑΣΕΙΣ
Αριθμ. οικ. 8236
(1)
Έγκριση της υπ’ αρ. 272/2023 απόφασης του Περιφερειακού Συμβουλίου της Περιφέρειας Δυτι-
κής Μακεδονίας (29η/08-11-2023 Συνεδρίαση,
11ο θέμα) αναφορικά με τη λήψη προσωρινών
μέτρων ρύθμισης οδικής κυκλοφορίας οχημάτων κατά τη διάρκεια εκτέλεσης εργασιών του
έργου «Ισόπεδοι κυκλικοί κόμβοι Κ2 και Κ3 της
οδού Δυτικής Εορδαίας» στην Π.Ε. Κοζάνης, σύμφωνα με το άρθρο 52 παρ. 1 του ΚΟΚ.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α’ 57) και ειδικότερα την παρ. 2 του άρθρου 10 και το
άρθρο 52, όπως τροποποιήθηκε με το άρθρο 60 του
ν. 5003/2022 (Α’ 230).
2. Τον ν. 2503/1997 «Διοίκηση, οργάνωση στελέχωση
της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις» (Α’ 107) και ιδίως την
παρ. 6  του άρθρου 6 αυτού.
3. Τον ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α’ 237).
4. Τον ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα τα άρθρα 6 και 280
αυτού.
5. Τον ν. 4325/2015 «Εκδημοκρατισμός της Διοίκησης Καταπολέμηση Γραφειοκρατίας και Ηλεκτρονική Διακυ-
βέρνηση» (Α’ 47) και ιδίως το άρθρο 28 αυτού.
6. Τον ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α’ 21)  και ιδίως
το άρθρο 24 αυτού.
7. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136) και ειδικότερα τα άρθρα 63 έως 67 αυτού.
8. Τον ν. 5027/2023 «Σύστημα Καινοτομίας στον δημόσιο τομέα - Ρυθμίσεις Γενικής Γραμματείας Ανθρω-
πίνου Δυναμικού Δημοσίου Τομέα - Ρυθμίσεις για τη
λειτουργία των Ο.Τ.Α. α’ και β’ βαθμού και των αποκεντρωμένων διοικήσεων και για την ευζωία των ζώων
συντροφιάς - Λοιπές επείγουσες ρυθμίσεις του Υπουργείου Εσωτερικών και άλλες διατάξεις» (Α’  48) και ιδίως
το άρθρο 60 αυτού.
9. Το π.δ. 141/2010 «Οργανισμός της Αποκεντρωμένης
Διοίκησης Ηπείρου και Δυτικής Μακεδονίας» (Α’ 234).
10. Την υπό στοιχεία ΔΙΠΑΔ/οικ./502/2003 υπουργική
απόφαση «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β’ 946).
11. Την υπό στοιχεία ΔΜΕΟ/Ο/613/2011 υπουργική
απόφαση «Έγκριση Προδιαγραφών και οδηγιών σήμανσης εκτελούμενων έργων (ΟΜΟΕ-ΣΕΕΟ)» (Β’ 905).
12. Την υπό στοιχεία ΔΟΥ/οικ/220/15-01-2015 εγκύκλιο του ΥΠΟΜΕΔΙ «Μέτρα ρύθμισης κυκλοφορίας για
την εκτέλεση έργων στο οδικό δίκτυο της χώρας - Εφαρμογή των διατάξεων του άρθρου 52 του ν. 2696/1999
(ΚΟΚ), όπως τροποποιήθηκε και ισχύει με το άρθρο 48
του ν. 4313/2014».
13. Το υπό στοιχεία ΔΟΥ/1626/Φ-922/2-4-2015 έγγραφο της Διεύθυνσης Νομοθετικού Συντονισμού και Καλής
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1294
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1294/26.02.2024
Νομοθέτησης του ΥΠΟΜΕΔΙ «Διευκρινίσεις για τη λήψη
των μέτρων ρύθμισης της κυκλοφορίας».
14. Το υπ’ αρ. 15109/13-5-2013 έγγραφο της Διεύθυνσης Οργάνωσης και λειτουργίας ΟΤΑ του ΥΠ.ΕΣ.
15. Την υπ’ αρ. οικ.35082/1652/5-06-2014 απόφαση
της Γενικής Γραμματέως Αποκεντρωμένης Διοίκησης
Ηπείρου - Δυτ. Μακεδονίας «Άσκησης αρμοδιότητας
έγκρισης αποφάσεων των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και
52Α του ν. 2696/1999 όπως τροποποιήθηκε και ισχύει».
16. Την υπ’ αρ. οικ.19783/269/14-04-2015 απόφαση
του Γενικού Γραμματέα Αποκεντρωμένης Διοίκησης
Ηπείρου - Δυτ. Μακεδονίας «Τροποποίηση - Συμπλήρωση της υπ’ αρ. 35082/1652/05-06-2014 απόφασης
Γενικής Γραμματέως περί άσκησης αρμοδιότητας έγκρισης αποφάσεων των ΟΤΑ που αφορούν μέτρα ρύθμισης
οδικής κυκλοφορίας σύμφωνα με τα άρθρα 52 και 52Α
του ν. 2696/1999 όπως τροποποιήθηκε και ισχύει».
17. Το υπ’ αρ. οικ.33278/394/08-06-2015 έγγραφο του
Προϊσταμένου της Γενικής Διεύθυνσης Χωροταξικής και
Περιβαλλοντικής Πολιτικής της Α.Δ.Η.- Δ.Μ. «Οδηγίες
για τα απαιτούμενα δικαιολογητικά στοιχεία πληρότητας φακέλου της διαδικασίας έγκρισης κυκλοφορια-
κών ρυθμίσεων σύμφωνα με το άρθρο 52 παρ. 1 και 3
του Κώδικα Οδικής Κυκλοφορίας (ν. 2696/1999, Α’ 57),
όπως αντικαταστάθηκε με την παρ. 9 του άρθρου 48
του ν. 4313/2014, Α’ 261)».
18. Το υπό στοιχεία ΔΟΥ/277/Φ.252/26-03-2018 έγγραφο του Υπουργείου Υποδομών και Μεταφορών «Μέτρα
ρύθμισης κυκλοφορίας (Κώδικας Οδικής Κυκλοφορίας
ν. 2629/1999 όπως έχει τροποποιηθεί και ισχύει)».
19. Την υπ’ αρ. 34019/25-05-2022 (Υ.Ο.Δ.Δ. 435) απόφαση Υπουργού Εσωτερικών για τον ορισμό του Δημη-
τρίου Γαζή του Ευαγγέλου, Αναπληρωτή Προϊσταμένου
της Γενικής Διεύθυνσης Χωροταξικής Περιβαλλοντικής
και Αγροτικής Πολιτικής ως ασκούντα καθήκοντα Συντονιστή Αποκεντρωμένης Διοίκησης Ηπείρου - Δυτικής
Μακεδονίας από 10-05-2022 και μέχρι το διορισμό του
Συντονιστή της Αποκεντρωμένης Διοίκησης Ηπείρου Δυτ. Μακεδονίας σύμφωνα με τα άρθρα 28 και 28Α του
ν. 4325/2015 (Α’ 47).
20. Την υπ’ αρ. 86779/19-12-2022 (Υ.Ο.Δ.Δ. 1183) απόφαση του Υπουργού Εσωτερικών, με την οποία διορί-
σθηκε μετακλητός Γραμματέας της Αποκεντρωμένης
Διοίκησης Ηπείρου-Δυτικής Μακεδονίας ο Σεραφείμ
Λιάπης του Γεωργίου.
21. Την υπ’ αρ. οικ. 12943/15-03-2023 απόφαση Γραμματέα Αποκεντρωμένης Διοίκησης Ηπείρου - Δυτικής
Μακεδονίας «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων και
εγγράφων ”Με εντολή Γραμματέα Αποκεντρωμένης Διοίκησης Ηπείρου - Δυτικής Μακεδονίας” στον Προϊστά-
μενο Γενικής Διεύθυνσης Χωροταξικής και Περιβαλλοντικής Πολιτικής και στους Προϊσταμένους των Υπηρεσιών
της Γενικής Διεύθυνσης Χωροταξικής Περιβαλλοντικής
και Αγροτικής Πολιτικής της Αποκεντρωμένης Διοίκησης
Ηπείρου - Δυτικής Μακεδονίας» (Β’ 1772).
22. Την υπ’ αρ. οικ. 2098/12-01-2024 απόφαση του
Γραμματέα της Αποκεντρωμένης Διοίκησης Ηπείρου Δυτικής Μακεδονίας «Έγκριση της υπ’ αρ.  244/2023 από-
φασης του Περιφερειακού Συμβουλίου της Περιφέρειας
Δυτικής Μακεδονίας (26η/19-09-2023 Συνεδρίαση, 3ο
θέμα) αναφορικά με τη λήψη μόνιμων μέτρων ρύθμισης
οδικής κυκλοφορίας οχημάτων με τη δημιουργία τριών
(3) ισόπεδων κυκλικών κόμβων Κ1, Κ2, και Κ3 επί της
οδού Δυτικής Εορδαίας στην Π.Ε. Κοζάνης, σύμφωνα με
το άρθρο 52 παρ. 1 του ΚΟΚ».
23. Το υπ’ αρ. 6809/15-01-2024 (αρ. πρωτ. ΠΕΧΩΣ Δυτ.
Μακεδονίας 2667/16-01-2024) έγγραφο της Διεύθυνσης
Τεχνικών Υπηρεσιών Π.Ε. Κοζάνης της Περιφέρειας Δυτ.
Μακεδονίας με συνημμένο φάκελο.
24. Το υπ’ αρ. 18186/02-02-2024 (αρ. πρωτ. ΠΕΧΩΣ Δυτ.
Μακεδονίας 5822/02-02-2024) έγγραφο της Διεύθυνσης
Τεχνικών Υπηρεσιών Π.Ε. Κοζάνης της Περιφέρειας Δυτ.
Μακεδονίας με συνημμένο φάκελο.
25. Την απόφαση του 11ου θέματος του πρακτικού
της 29ης συνεδρίασης του Περιφερειακού Συμβουλίου
Δυτ. Μακεδονίας αναφορικά με τη λήψη προσωρινών
μέτρων ρύθμισης οδικής κυκλοφορίας οχημάτων κατά
τη διάρκεια εκτέλεσης εργασιών του έργου «Ισόπεδοι
κυκλικοί κόμβοι Κ2 και Κ3 της οδού Δυτικής Εορδαίας»
στο πρωτεύον Επαρχιακό Δίκτυο της Π.Ε. Κοζάνης.
26. Το γεγονός ότι δεν προκαλείται δαπάνη σε βάρος
του κρατικού προϋπολογισμού.
Και επειδή από τη συνημμένη κυκλοφοριακή μελέτη
και τα στοιχεία του φακέλου προκύπτει ότι:
i) Τα προτεινόμενα μέτρα ρύθμισης οδικής κυκλοφορίας:
- Προτείνονται βάσει της υπό στοιχεία ΔΜΕΟ/Ο/613/
2011 υπουργικής απόφασης «Έγκριση Προδιαγραφών
και οδηγιών σήμανσης εκτελούμενων έργων (ΟΜΟΕΣΕΕΟ)» (Β’ 905), λαμβάνοντας ιδιαίτερα υπόψη τον χα-
ρακτήρα των οδών, τα γεωμετρικά χαρακτηριστικά τους
(πλάτος οδών από 9,00 μ έως 20,00 μ, με μία λωρίδα
κυκλοφορίας ανά κατεύθυνση), τη φύση και τη χρονική
διάρκεια των εργασιών που πρόκειται να εκτελεστούν
και γενικότερα τις αρχές και τους κανόνες που ισχύουν
για τη μελέτη και τη λειτουργία της οδού.
- επιβάλλονται σε όλη τη διάρκεια εκτέλεσης των εργασιών του έργου του θέματος για λόγους ασφάλειας
σύμφωνα με τον Κ.Ο.Κ.,
- απαιτούνται προκειμένου να εκτελεστούν οι εργασίες
του έργου του θέματος σύμφωνα με την εγκεκριμένη
μελέτη,
- απαιτούνται προκειμένου να εγκριθεί σε επόμενο
στάδιο η μελέτη εφαρμογής της εργοταξιακής σήμανσης από την Διεύθυνση Τεχνικών Υπηρεσιών της Π.Ε.
Κοζάνης της Περιφέρειας Δυτ. Μακεδονίας,
- είναι τα περισσότερο ενδεδειγμένα προκειμένου το
έργο του θέματος να εκτελεστεί διασφαλίζοντας κατά
το δυνατό, σε συνδυασμό με την εργοταξιακή σήμανση
που θα εγκριθεί στη συνέχεια και θα εφαρμοστεί καθ’ όλη
τη χρονική διάρκεια εκτέλεσης του έργου, την συνέχιση
των αναγκαίων λειτουργιών της οδού (κίνηση οχημάτων,
πεζών, δικυκλιστών, μέσων μαζικής μεταφοράς, προσπέλαση ιδιοκτησιών, ΟΚΩ), την ασφάλεια των διερχομένων
οδηγών - οχημάτων καθώς και την ασφάλεια των εργαζομένων στο εργοτάξιο,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1294/26.02.2024
- επιτυγχάνουν την ισορροπία μεταξύ της αδιάλειπτης
κυκλοφοριακής ροής και του ανεμπόδιστου έργου τους
εργοταξίου.
ii) Δεν επηρεάζονται οι υπηρεσίες οδικής μαζικής μεταφοράς.
iii) Δεν αποκόπτονται/επηρεάζονται παρόδιες δραστηριότητες, αποφασίζουμε:
Την έγκριση της υπ’ αρ. 272/2023 απόφασης του
Περιφερειακού Συμβουλίου της Περιφέρειας Δυτικής
Μακεδονίας (29η/08-11-2023 Συνεδρίαση, 11ο θέμα)
σύμφωνα με το άρθρο 52 παρ. 1 του Κ.Ο.Κ. αναφορικά
με τη λήψη προσωρινών μέτρων ρύθμισης οδικής κυκλοφορίας οχημάτων κατά τη διάρκεια εκτέλεσης ερ-
γασιών του έργου «Ισόπεδοι κυκλικοί κόμβοι Κ2 και Κ3
της οδού Δυτικής Εορδαίας» στο πρωτεύον Επαρχιακό
Δίκτυο της Π.Ε. Κοζάνης, σύμφωνα με την κυκλοφοριακή μελέτη και το συνημμένο χάρτη και συγκεκριμένα:
1) Kόμβος Κ2 στη συμβολή της οδού Δυτικής Εορδαίας
(παραλλαγή Επ.Ο. 36) με τη δημοτική οδό Πτολεμαΐδας - Ασβεστόπετρας.
α/α Είδος Εργασίας
Προτεινόμενο μέτρο
1.
Αποξηλώσεις/καθαιρέσεις
Εναλλάξ κυκλοφορία των δύο κατευθύνσεων
2.
Κατασκευή εγκάρσιων διαβάσεων καλωδίων
οδοφωτισμού
3.
Κατασκευή στρώσεων υπόβασης - βάσης
οδοστρωσίας
4.
Κατασκευή ασφαλτικών στρώσεων κυκλοφορίας
5.
Κατασκευή τεχνικών έργων (νησίδες)
Στένωση λωρίδας κυκλοφορίας
6.
Τοποθέτηση σήμανσης, φωτιστικών σωμάτων,
κατασκευή ερεισμάτων, στηθαίων και εργασιών
πρασίνου
7.
Κατασκευή κυκλικού κόμβου
Διάταξη κυκλικού κόμβου
2) Kόμβος Κ3 στη συμβολή της οδού Δυτικής Εορδαίας (παραλλαγή Επ.Ο. 36) με την Επ.Ο. 36
Πτολεμαΐδας - Άρδασσας.
α/α
Είδος Εργασίας
Προτεινόμενο μέτρο
1.
Αποξηλώσεις/καθαιρέσεις
Εναλλάξ κυκλοφορία των δύο κατευθύνσεων
2.
Κατασκευή εγκάρσιων διαβάσεων καλωδίων
οδοφωτισμού και φρεατίων- σωληνώσεων
αποχέτευσης ομβρίων υδάτων
3.
Κατασκευή στρώσεων υπόβασης - βάσης
οδοστρωσίας
4.
Κατασκευή ασφαλτικών στρώσεων κυκλοφορίας
5.
Κατασκευή τεχνικών έργων (νησίδες)
Στένωση λωρίδας κυκλοφορίας
6.
Τοποθέτηση σήμανσης, φωτιστικών σωμάτων,
κατασκευή ερεισμάτων, στηθαίων και εργασιών
πρασίνου
7.
Κατασκευή κυκλικού κόμβου
Διάταξη κυκλικού κόμβου
Η εκτιμώμενη χρονική διάρκεια εκτέλεσης και ολοκλήρωσης των εργασιών θα είναι 4 μήνες για κάθε κόμβο.
Η εν λόγω έγκριση χορηγείται με τις παρακάτω προϋποθέσεις:
1) Η αρμόδια για τη συντήρηση των παραπάνω αναφερόμενων κόμβων, Υπηρεσία της Περιφέρειας Δυτικής
Μακεδονίας, θα προβεί στη έγκριση της μελέτης εφαρμογής εργοταξιακής σήμανσης για την εκτέλεση του έργου
του θέματος, στην οποία θα λαμβάνονται ιδιαίτερα υπόψη μεταξύ άλλων οι δεσμεύσεις που αφορούν στο μέγιστο
μήκος της εργοταξιακής ζώνης για τις περιπτώσεις όπου αυτό επιβάλλεται, τα ελάχιστα πλάτη των λωρίδων κίνησης
οχημάτων, τα μέγιστα όρια ταχύτητας καθώς και το απαραίτητο πλάτος μεταξύ του χώρου των εκτελούμενων έργων
και του οδοστρώματος κυκλοφορίας για την ασφαλή διέλευση των εργαζομένων, όπως αυτά προβλέπονται στην
υπό στοιχεία ΔΜΕΟ/Ο/613/2011 (Β’ 905) υπουργική απόφαση «Έγκριση Προδιαγραφών και οδηγιών σήμανσης
εκτελούμενων έργων (ΟΜΟΕ-ΣΕΕΟ)» (Τεύχος 7, Παράρτημα Γ).
2) Η επιβλέπουσα το έργο καθώς και ο ανάδοχος του έργου οφείλουν:
α) Σε όλη τη διάρκεια των εργασιών να τηρεί πλήρως τα μέτρα ρύθμισης της οδικής κυκλοφορίας που εγκρίνονται
με την παρούσα απόφαση και να τοποθετήσει και να συντηρεί τις απαιτούμενες προειδοποιητικές και πληροφοριακές πινακίδες σήμανσης μεγάλου μεγέθους, φανούς, αντανακλαστικά προστατευτικά πλαίσια κ.λπ. καθώς και
όλων των λοιπών αναγκαίων παρεμβάσεων που θα οριστούν στην εγκριθείσα μελέτη εφαρμογής της εργοταξιακής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1294/26.02.2024
σήμανσης του έργου σύμφωνα με την ισχύουσα νομοθεσία, τον Κ.Ο.Κ., την «Τεχνική Προδιαγραφή σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β’ 946/2003) και των
«Προδιαγραφών και Οδηγιών Σήμανσης Εκτελούμενων
Έργων» (Β’ 905/2011),
β) σε περίπτωση που προκύψει λόγω ιδιαίτερων
συνθηκών ή λόγω αδυναμίας τήρησης των ρυθμίσεων
ανάγκη τροποποίησης των μέτρων ρύθμισης της οδικής
κυκλοφορίας που εγκρίνονται με την παρούσα, να προβεί άμεσα στο αίτημα τροποποίησής της,
γ) να ενημερώσει έγκαιρα το οικείο Τμήμα Τροχαίας και
τον οικείο Δήμο για το χρόνο έναρξης και λήξης των εργασιών και να μεριμνήσουν για την έγκαιρη ενημέρωση
του κοινού από τα ραδιοτηλεοπτικά μέσα και τον Τύπο
για τα εκτελούμενα έργα,
δ) να αποκαταστήσει αμέσως τυχόν φθορές στην
υπάρχουσα, οριζόντια και κατακόρυφη σήμανση ή
οπουδήποτε αλλού.
3) Στις περιπτώσεις που το προτεινόμενο μέτρο ρύθμισης οδικής κυκλοφορίας είναι η «Εναλλάξ κυκλοφορία
των δύο κατευθύνσεων» η κυκλοφορία των οχημάτων
δεν θα διακόπτεται αλλά θα διεξάγεται εναλλάξ ανά κατεύθυνση και θα ρυθμίζεται με φωτεινούς σηματοδότες
στην περίπτωση παραμονής του μέτρου κατά τη διάρκεια της νύχτας.
4) Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
5) Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πινακί-
δων σήμανσης, των σηματοδοτών ή των διαγραμμίσεων
στο οδόστρωμα, εκτός αν κατά το χρόνο ισχύος των μέτρων αυτών η κυκλοφορία ρυθμίζεται από στελέχη της
αρμόδιας Αστυνομικής Αρχής.
6) Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται θα πρέπει να
απομακρυνθεί ή να καλυφθεί ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες (ημέρα - νύχτα).
7) Δεν θα εκτελεστούν εργασίες παράλληλα και στους
δύο κόμβους και οι εργασίες στον δεύτερο κόμβο θα
ξεκινήσουν μετά την ολοκλήρωση των εργασιών στον
πρώτο κόμβο και την απόδοση του σε πλήρη λειτουργία.
8) Στο τέλος της κάθε εργάσιμης ημέρας και αφού
έχουν ολοκληρωθεί οι εργασίες, θα πρέπει να παραμείνει στο οδόστρωμα κατά τη διάρκεια της νύχτας μόνο η
κατάλληλα εγκεκριμένη για την περίπτωση αυτή σήμανση, να υπάρχει επαρκής περίφραξη και σαφής σήμανση
με αναλάμποντες φανούς για όλο το χρονικό διάστημα
εφαρμογής των μέτρων.
9) Μετά το πέρας των εργασιών (ολοκλήρωση του έργου) οι εργοταξιακές πινακίδες και άλλα μέσα εργοτα-
ξιακής σήμανσης δεν επιτρέπεται να παραμένουν στην
περιοχή. Η αφαίρεση της εργοταξιακής σήμανσης και
ασφάλισης θα πρέπει να εκτελεστεί σε ώρες μειωμένου
κυκλοφοριακού φόρτου, επαναφέροντας την πρότερα
σήμανση του οδικού δικτύου της περιοχής.
Η Αστυνομική Διεύθυνση ΠΕ Κοζάνης καθώς και η Τροχαία Εορδαίας προς τις οποίες αποστέλλεται η παρούσα
απόφαση, παρακαλούνται για τις δικές τους ενέργειες
σε θέματα αρμοδιότητας τους ώστε να εξασφαλίζεται η
ασφαλής και ομαλή διεξαγωγή της κυκλοφορίας με την
συνεχή παρακολούθηση των εργασιών και παρουσία
τροχονόμων στην περιοχή των έργων.
Η παρούσα απόφαση έχει εφαρμογή μετά την δημοσίευσή της στην Εφημερίδα της Κυβερνήσεως, καθώς μετά
και την έγκριση της μελέτης εφαρμογής εργοταξιακής
σήμανσης από την επιβλέπουσα το έργο υπηρεσία της
Π.Ε. Κοζάνης για χρονικό διάστημα οκτώ (8) μηνών εντός
του οποίου θα εφαρμοστούν για τα επί μέρους προαναφερόμενα χρονικά διαστήματα (4 μήνες ανά κόμβο) τα
εγκεκριμένα μέτρα ρύθμισης της κυκλοφορίας. Για τυχόν
μικρές μεταβολές στο χρονικό διάστημα εκτέλεσης των
προαναφερόμενων εργασιών δεν απαιτείται τροποποίηση της παρούσας απόφασης.
Ο Δήμος Εορδαίας στον οποίο κοινοποιείται η παρούσα απόφαση παρακαλείται για τις δικές του ενέργειες.
Τα ΚΤΕΛ Κοζάνης, και Πτολεμαΐδας στα οποία κοινοποιείται η παρούσα απόφαση παρακαλούνται για τις
δικές τους ενέργειες.
Η παρούσα απόφαση δεν αποτελεί άδεια τομής ή
εκσκαφής οδοστρώματος, η οποία χορηγείται από την
αρμόδια για την συντήρηση της οδού Υπηρεσία και θεωρείται πριν από την έναρξη των εργασιών από την Αστυ-
νομική Αρχή, σύμφωνα με το άρθρο 47 παρ. 3 του Κ.Ο.Κ.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1294/26.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1294/26.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 16 Φεβρουαρίου 2024
Με εντολή Γραμματέα
Αποκεντρωμένης Διοίκησης
Ηπείρου - Δυτικής Μακεδονίας
Ο Αναπληρωτής Προϊστάμενος
Γενικής Διεύθυνσης Χωροταξικής
Περιβαλλοντικής και Αγροτικής Πολιτικής
ΔΗΜΗΤΡΙΟΣ ΓΑΖΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1294/26.02.2024
Αριθμ. απόφ. 13
(2)
Κατάταξη προσωπικού στον Δήμο Βύρωνα Αττικής, σύμφωνα με τις διατάξεις του άρθρου 27
του ν. 5056/2023.
Ο ΔΗΜΑΡΧΟΣ ΒΥΡΩΝΑ
Έχοντας υπόψη:
1. Τις διατάξεις του άρθρου 27 του ν. 5056/2023 «Αναμόρφωση του συστήματος διακυβέρνησης Οργανισμών
Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακο-
λούθηση επιδόσεων τοπικής αυτοδιοίκησης οικονομική
και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και
αναβάθμιση λειτουργούντων χερσαίων συνοριακών
σταθμών και λοιπές διατάξεις του Υπουργείου Εσωτερικών» (Α’ 163).
2. Την υπ’ αρ. 1862-08/01/2024 (Β’ 128) πράξη του Γραμματέα της Αποκεντρωμένης Διοίκησης, με την οποία δι-
απιστώνεται η κατάργηση του Ν.Π.Δ.Δ. με την επωνυμία
«ΚΕΝΤΡΟ ΜΕΛΕΤΗΣ ΧΟΡΟΥ ΙΣΙΔΩΡΑΣ ΚΑΙ ΡΑΫΜΟΝΔΟΥ
ΝΤΑΝΚΑΝ Ν.Π.Δ.Δ. ΔΗΜΟΥ ΒΥΡΩΝΑ» του Δήμου Βύρωνα.
3. Τις διατάξεις του Οργανισμού Εσωτερικής Υπηρεσίας του Δήμου Βύρωνα Αττικής (Β’ 96/2017).
4. Τις διατάξεις του π.δ. 85/2022 «Καθορισμός προσόντων διορισμού σε φορείς του Δημοσίου (Προσοντολό-
γιο - Κλαδολόγιο)» (Α’ 232).
5. Το γεγονός ότι με την παρούσα απόφαση δεν προκαλείται επιπλέον δαπάνη σε βάρος του προϋπολογισμού
του Δήμου, αποφασίζουμε:
Την κατάταξη των κάτωθι υπαλλήλων του Ν.Π.Δ.Δ.
«Κέντρο Μελέτης Χορού Ισιδώρας και Ραϋμόνδου
Ντάνκαν» στον Δήμο Βύρωνα Αττικής σε συνιστώμενες
με τις διατάξεις της παρ. 2 περ. β του άρθρου 27 του
ν. 5056/2023 θέσεις της αντίστοιχης κατηγορίας, κλάδου - ειδικότητας ως εξής:
1. ΠΡΟΣΩΠΟΠΑΓΕΙΣ ΘΕΣΕΙΣ
Α. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ
ΕΠΩΝΥΜΟ
ΟΝΟΜΑ
ΠΑΤΡΩΝΥΜΟ
ΚΛΑΔΟΣ
ΕΙΔΙΚΟΤΗΤΑ
ΧΑΤΖΗΚΩΝΣΤΑΝΤΙΝΟΥ
ΑΝΝΑ
ΣΤΑΥΡΟΣ
ΤΕ ΔΙΟΙΚΗΤΙΚΟΥ
ΛΟΓΙΣΤΙΚΟΥ
ΤΕ ΔΙΟΙΚΗΤΙΚΟΥ
ΛΟΓΙΣΤΙΚΟΥ
Β. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ
Α/Α
ΕΠΩΝΥΜΟ
ΟΝΟΜΑ
ΠΑΤΡΩΝΥΜΟ
ΚΛΑΔΟΣ
ΕΙΔΙΚΟΤΗΤΑ
ΚΑΛΤΣΑ
ΚΑΤΙΝΑ
ΑΝΑΣΤΑΣΙΟΣ
ΔΕ ΔΙΟΙΚΗΤΙΚΟΥ
ΛΟΓΙΣΤΙΚΟΥ
ΔΕ ΔΙΟΙΚΗΤΙΚΟΥ
ΛΟΓΙΣΤΙΚΟΥ
ΚΑΤΣΑΡΟΥ
ΑΙΚΑΤΕΡΙΝΗ
ΑΛΕΞΙΟΣ
ΔΕ ΔΙΟΙΚΗΤΙΚΟΥ
ΛΟΓΙΣΤΙΚΟΥ
ΔΕ ΔΙΟΙΚΗΤΙΚΟΥ
ΛΟΓΙΣΤΙΚΟΥ
Η ισχύς της παρούσας αρχίζει από 1/1/2024.
Η απόφαση αυτή να δημοσιευθεί στην Εφημερίδα της Κυβερνήσεως.
Βύρωνας, 16 Φεβρουαρίου 2024
Ο Δήμαρχος
ΑΛΕΞΙΟΣ ΣΩΤΗΡΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1294/26.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201294.pdf | Tokens: 21893]